open-index/open-wikipedia-markdown huggingface dataset:
როჯერ უოტერსის დისკოგრაფია

აქ წარმოდგენილია **როჯერ უოტერსის** დისკოგრაფია.

უოტერსის სოლო კარიერა მოიცავს ოთხ ალბომს, *The Pros and Cons of Hitch Hiking* (1984), *Radio K.A.O.S.* (1987), *Amused to Death* (1992) და *Is This the Life We Really Want?*. *The Pros and Cons of Hitch Hiking* RIAA-მ ოქროს სტატუსით აღნიშნა. *Amused to Death* კრიტიკოსების მიერ ყველაზე აღიარებული ალბომია, რომელსაც ხშირად ადარებენ პინკ ფლოიდში როჯერის წევრობისას შექმნილ მასალას. თავად უოტერსი თვლის, რომ იგი ისეთივე მნიშვნელოვანია, როგორც *The Dark Side of the Moon* და *The Wall*. 
ალბომის ერთადერთი ჰიტური სინგლი იყო „What God Wants, Part 1“, რომელიც ბრიტანეთში 1992 წლის სექტემბერში ჩარტის #35 პოზიციას იკავებდა, ხოლო *Billboard*-ის Mainstream Rock Chart-ში, აშშ-ში - #5-ს. *Amused to Death*-ს ბრიტანეთში ვერცხლის სტატუსი მიენიჭა. 
ალბომის მრავალ სიმღერაში გიტარაზე უკრავს ჯეფ ბეკი. ალბომის მხარდამჭერი ტურნე არ გამართულა, თუმცა მისი სიმღერების ნაწილი პირველად შესრულდა ტურნეში *In the Flesh*.

1986 წელს უოტერსის სიმღერები შევიდა ანიმაციური ფილმის „როდესაც ქარი ქრის“ საუნდტრეკში. 1990 წელს, ბერლინის კედლის შემდეგ მან გამართა შოუ *The Wall – Live in Berlin*, რომელიც ისტორიაში ერთ-ერთი მასშტაბური როკ-სანახაობა იყო, 200 000 მაყურებლით. 2010-2013 წლებში მან გამართა მასშტაბური ტურნე The Wall Live, ხოლო 2017 წელს დაიწყო კონცერტები Us + Them-ის ფარგლებში.

## ალბომები
### სტუდიური ალბომები
### საუნდტრეკები
### საკონცერტო ალბომები
### კომპილაციური ალბომები
### ოპერა
## ვიდეო
### ვიდეო ალბომები
## ბოქს-სეტები
## სინგლები
## თანამშრომლობა და სხვა ჩანაწერები
## სქოლიო 
## ლიტერატურა
* 
* 
* 
* 
* 
* 
* 
* 

უოტერსი, როჯერ
უოტერსი, როჯერ
დისკოგრაფია
მადა (მთა)

**მადა** — მთა სამხრეთ საქართველოში, სამცხე-ჯავახეთის მხარეში, ნინოწმინდის მუნიციპალიტეტში. მდებარეობს საქართველოს სამხრეთ მთიანეთში, ჯავახეთის ქედის დასავლეთ კალთის ძირში, მადათაფის ტბის ჩრდილოეთით. სიმაღლე ზღვის დონიდან — 2713 მ. გუმბათისებრი ფორმისაა, აგებულია ნეოგენური ანდეზიტ-დაციტებით, დაფარულია ლოდნარით. ლოდებს შორის მდელოებია.

## ლიტერატურა 
## სქოლიო
კატეგორია:სამცხე-ჯავახეთის მხარის მთები
მაგრანეთი

**მაგრანეთი** — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ნაქალაქარის თემში. მდებარეობს ერწოს ქვაბულის სამხრეთ-აღმოსავლეთ ნაწილში, ზღვის დონიდან 1100 მეტრზე. თიანეთიდან დაშორებულია 30 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 224 ადამიანი.

## ისტორია 
ისტორიული ძეგლებიდან საყურადღებოა:
*დარბაზული ტიპის საყდარის ეკლესია მაგრანეთისხევის ნაპირზე. დასავლეთ კედლის ერთ ქვაზე X საუკუნის ორსტრიქონიანი ასომთავრული (ნუსხურნარევი) წარწერაა. ეკლესიასთან შუა საუკუნის ქვის სამარხებია, ხოლო შორიახლოს — ნასოფლარი;
*გეგმით სწორკუთხრა ციხე-კოშკი - მაგრანეთისხევის მარჯვენა ნაპირზე;
*კვრიას ხატი — შუა საუკუეების პატარა ეკლესია საცხვრეგორაზე;
*დარბაზული ტიპის, ადგილის დედის ეკლესია მაგრანეთისხევის მარჯვენა ნაპირზე.

1963-1969 წლებში სოფლის ტერიტორიაზე გათხარეს (ხელმძღვანელი რ. რამიშვილი) სხვადასხვა პერიოდის ძეგლები. სოფლის ჩრდილო-დასავლეთით, მდინარე თრანულის მარჯვენა ნაპირზე, ქუშანაანთ გორაზე, გათხრილია III-IV საუკუნეების სამაროვანი, რომლის უშუალოდ სამხრეთით გამოვლინდა ადრინდელი შუა საუკუნეების ნამოსახლარი. კომპლექსი შედგება მოზრდილი შენობის ნაშთისაგან. შემორჩენილია საძირკველი, რომელიც ნაგებია რიყის ქვის ერთი ან ორპირი წყობით. მათზე ამოყვანილი ყოფილა ალიზის კედლები, გადახურული ღარიანი კრამიტით. არქეოლოგიური მასალის (განსაკუთრებით სასანურ-ბიზანტური მონეტების) მიხედვით ნაგებობა VII საუკუნის II ნახევარში დანგრეულა. ნამოსახლარის სამხრეთით შემორჩენილია ძველი გზის ნაშთი. მის სამხრეთით გათხარეს (ბ. ჯორბენაძე) ადრინდელი შუა საუკუნეების სამაროვანი. გამოვლინდა V-VIII საუკუნეების 7 ორმოსამარხი და ქვის სამარხი. მათში იპოვეს ბრინჯაოსა და რკინისღეროიანი საკინძები, ბრინჯაოს მშვილდსაკინძი, ვერცხლისა და ბრინჯაოს ბეჭდები, რკინის სამაჯური და სხვა ნივთები.

ჭიჩსულების უბანში გამოვლენილია ადრინდელი შუა საუკუნეების (VI-VIII სს.) ნამოსახლარი.

საცხვრეგორის სამაროვანზე გათხრილია (ბ. ჯორბენაძე) V-VIII საუკუნეების 4 ქვის სამარხი, რომლებშიც აღმოჩნდა ბრინჯაოსა და რკინის საკინძები, ბრინჯაოს საყურეები და მშვილდსაკინძი, სარდიონის საბეჭდავი და სხვა. ამავე გორის დასავლეთ ფერდობზე შესწავლილია XI-XIII საუკუნეების სამარხები, რომლებშიც იყო მინის, ბრინჯაოსა და რკინის სამაჯურები და ბრინჯაოს 3 ბეჭედი.

## იხილეთ აგრეთვე 
* ერწოს ველის არქეოლოგიური ძეგლები

## ლიტერატურა 
;
**რამიშვილი რ., ჯორბენაძე ბ.,* ერწო-თიანეთის არქეოლოგიური ექსპედიციის სადაზვერვო მუშაობის შედეგები, «მაცნე. ისტორიის, არქეოლოგიის, ეთნოგრაფიისა და ხელოვნების ისტორიის სერია», 1978, № 1;
**ჯორბენაძე ბ.,* ფეოდალური ხანის არქეოლოგიური ძეგლები ერწოს ველზე, იქვე, 1968, № 2;

## სქოლიო
კატეგორია:თიანეთის მუნიციპალიტეტის სოფლები
მადათოვის კუნძული

მინიატიურა|მადათოვის კუნძული. 1870-იანი წლები
**მადათოვის კუნძული** — ყოფილი კუნძული მდინარე მტკვარზე, თბილისში, იქ, სადაც ახლანდელ მშრალ ხიდებს შორის მოქცეულ ტერიტორიაზე მდინარე მტკვარი 2 განშტოებას ქმნიდა. მადათოვის კუნძულის ძველი სახელწოდებებია „ახალი ბაღი მეიდნისა“ (ვახუშტი, XVIII ს.) და ორბელიანების კუნძული. XIX საუკუნეში კუნძული გენერალ ვ. მადათოვმა შეიძინა, ამიტომ ეწოდა მადათოვის კუნძული. XX საუკუნის 20-30-იან წლებში, მტკვრის მარჯვენა ნაპირის საყრდენი კედლის ამოყვანის შემდეგ, მადათოვის კუნძული ქალაქის სახმელეთო ნაწილს შეუერთდა.

## ლიტერატურა 
კატეგორია:თბილისის გეოგრაფია
Hard Candy

***Hard Candy*** — ამერიკელი პოპ მომღერალ მადონას რიგით მეთერთმეტე სტუდიური ალბომი. იგი გამოვიდა 2008 წლის 28 აპრილს.დისკი გამოსცა ლეიბლმა Warner Bros.. ალბომიდან გამოიცა სინგლები „4 Minutes“, „Give It 2 Me“ და „Miles Away“.

## სიმღერების სია
;შენიშვნები
*  აღნიშნავს პროდიუსერს
*  აღნიშნავს თანაპროდიუსერს
*  აღნიშნავს რემიქსის ავტორს და დამატებით პროდიუსერს

## ჩარტები 
### ყოველკვირეული ჩარტები
### წლის საბოლოო ჩარტები
## სერტიფიცირებები
!scope="row"|ჩილე (IFPI)
|Gold
|7,500^
|-

!scope="row"|თურქეთი (MÜ-YAP)
|ოქრო
|5,000^
|-

!scope="row"|მსოფლიო
|
|4,000,000

## სქოლიო 
კატეგორია:2008 წლის ალბომები
კატეგორია:მადონას ალბომები
კატეგორია:Warner Bros. Records-ის ალბომები
მადევარი ძაღლები

**მადევარი (მდევარი) ძაღლები** — სხვადასხვა ჯიშის სანადირო ძაღლები. მადევარი ძაღლები ალღოთი აგნებენ ნადირის კვალს და ხმამაღლა ყეფით დევნიან მათ (აქედან წარმოდგება სახელწოდება). მსოფლიოში ცნობილია 40-მდე ჯიში. ყოფილ სსრკ-ში მოშენებულია 3: რუსული მადევარი, რუსული ჭრელი, ესტონური მადევარი. ყველაზე გავრცელებულია რუსული ჭრელი მადევარი, როგორც ჯიში რეგისტრირებულია 1925 წელს. სიმაღლით, კონსტიტუციით და შრომისუნარიანობით რუსულ მადევარს არ ჩამოუვარდება. საქართველოში ძველთაგანვე ცნობილია იმერული მადევარი. ყოფილ სსრკ-ში აღრიცხული იყო დაახლოებით 80 ათასამდე მადევარი ძაღლი.

## იხილეთ აგრეთვე
* მონადირე ძაღლები

## ლიტერატურა
კატეგორია:ძაღლის ჯიშები
მადეირა (მრავალმნიშვნელოვანი)

**მადეირა** შეიძლება აღნიშნავდეს:
* მადეირა — კუნძულთა ჯგუფი ატლანტის ოკეანეში;
* მადეირა — მდინარე ბოლივიასა და ბრაზილიაში.

## იხილეთ აგრეთვე
*მადერა — მადეირას კუნძულზე დამზადებული ღვინო
მადერა

thumb|მადერა
**მადერა**, ყურძნის მაგარი ღვინო (სპირტის შემცველობა 15-20% მოცულობითი და შაქრის 4-9%) აქვს დამახასიათებელი გემო, ბუკეტი და ფერი. ღვინის დავარგებისათვის ასხამენ კასრებში, რომლებსაც ხელოვნურად გამთბარ სათავსებში დგამენ. ორდინარული მადერას დავარგებისათვის საჭირო ტემპერატურა 60-65&nbsp;°C, დროის ხანგრძლივობა 3 თვე. საშუალო ხარისხის მადერასთვის ტემპერატურა 50-55&nbsp;°C, დრო 4-6 თვე, მარალი ხარისხის მადერასთვის ტემპერატურა — 40-50&nbsp;°C, დავარგების დრო — 6 თვე. სამარკო მადერის დავარგების ხანგრძლივობა 3 წელია. თბური დამუშავების შემდეგ ღვინოს აკუპაჟებენ. მადერას წარმოება პირველად კუნძულ მადეირაზე დაიწყეს (აქედან სახელწოდებაც). საქართველოში ამზადებენ მადეირას ტიპის ღვინოს „ანაგას“.

## ლიტერატურა 
კატეგორია:პორტუგალიური ღვინო
მადნეულის სპილენძ-ტყვია-თუთიის საბადო

მინიატიურა|მადნეულის საწარმო
**მადნეულის სპილენძ-ტყვია-თუთიის საბადო**, საშუალო სიღრმის დაბალტემპერატურული, ჰიდროთერმულ-მეტასომატური საბადო. მდებარეობს ბოლნისის რაიონის დაბა კაზრეთის მახლობლად. საბადო განლაგებულია ზედაცარცულ ვულკანოგენურ წყებაში (ძირითადად საშუალო და მჟავა შედგენილობის ტუფები, ტუფბრექჩიები, ტიფიტები და მათი გამკვეთი სხვადასხვა ტიპის ლიპარიტები და დაციტები). საბადოს რაიონში გავრცელებულია ჰიდროთერმული მეტასომატიტები — პროპილიტები და მეორეული კვარციტები. ამ უკანასკნელთანაა დაკავშირებული ბარიტ-პოლიმეტალური და სპილენძ-სულფიდური მინერალიზაცია.

გამადნება წარმოადგენს ძირითადად ლინძისებრ სხეულებს, რომლებიც სიღრმეში ძარღვისებრ სხეულებში გადადის. მადანთა ტიპების განაწილებაში დადგენილია ვერტიკალური ზონალურობა, ზევიდან ქვევით ერთმანეთს ენაცვლება: ბარიტის, ბარიტ-ტყვიის, ბარიტ-პოლიმეტალური, ბარიტ-სპილენძ-თუთიის, სპილენძ-თუთიის და სპილენძ-კოლჩედანური მადნები. ძირითადი მადნეული მინერალებია: ქალკოპოროტი, პირიტი, სფალერიტი, გალენიტი და ბარიტი. მადნეულის სპილენძ-ტყვია-თუთიის საბადოს ბაზაზე მუშაობს მადნეულის სამთო-გამამდიდრებელი კომბინატი.

საბადოს პირველაღმომჩენი: კონსტანტინე აბაშიძე.

## ლიტერატურა
კატეგორია:საქართველოს საბადოები
მადრეპოროვნები

**მადრეპოროვნები** () — ნაწლავღრუიანების რიგი მარჯნის პოლიპების კლასისა. უმთავრესად ზღვის ფსკერზე მიმაგრებული კოლონიური ფორმებია. ზოგი ცალადი ფორმის (Fungia) დიამეტრი 25 სმ აღწევს, კოლონიის ცალკეული ინდივიდისა კი — 1 მმ-იდან 3 სმ-მდე. მადრეპოროვნების ძირითადი ნაწილია კირის ჩონჩხი, მოიცავს 2500-მდე სახეობას. ცხოვრობენ ძირითადად სუფთა, ჟანგბადითმდიდარ ნორმალურად მარილიან წყალში, არანაკლებ 20,5&nbsp;°C ტემპერატურის პირობებში. ამის გამო მადრეპოროვნები ფართოდ არიან გავრცელებული წყნარი და ინდოეთის ოკეანის, აგრეთვე კარიბის ზღვის ტროპიკულ წყლებში არა უღრმეს 50მ-ისა. აქ მადრეპოროვნები ზღვის სხვა ორგანიზმებთან ერთად ქმნიან მარჯნის რიფებს, რომელთა ნაპრალებში ბინადრობენ სხვადასხვა უხერხემლოები და თევზები. ზღვის სიღრმეში (6000 მ-მდე) ბინადრობენ მხოლოდ პატარ-პატარა ცალადი ფორმები. ყოფილ სსრკ-ში მხოლოდ ცალადი ფორმები გვხვდება: ბარენცის ზღვაში — Flabellum-ი და შორეულ აღმოსავლეთ ზღვებში — Caryophyllia.

## ლიტერატურა 
კატეგორია:მარჯნის პოლიპები
Live Bites

***Live Bites*** — გერმანული როკ ჯგუფ  სკორპიონსის რიგით მესამე საკონცერტო ალბომი, რომელიც გამოვიდა 1995 წლის აპრილში. ალბომი ჩაწერილი სხვადასხვა ქალაქებში: სანქტ-პეტერბურგი (რუსეთი), სან-ფრანცისკო (აშშ), მეხიკო (მეხიკო), ბერლინი (გერმანია) და მიუნხენი (გერმანია).

## სიმღერების სია 
### საერთაშორისო ვერსია
# Tease Me Please Me – (საკონცერტო ჩანაწერი, მეხიკო) (მათიას იაბსი, კლაუს მაინე, ჰერმან რარებელი, ჯიმ ველენსი) – 4:52
# Is There Anybody There? – (საკონცერტო ჩანაწერი, მეხიკო) (რუდოლფ შენკერი, მაინე, რარებელი) – 4:08
# Rhythm of Love – (საკონცერტო ჩანაწერი, ბერლინი) (შენკერი, მაინე) – 3:45
# In Trance(საკონცერტო ჩანაწერი, მეხიკო) (შენკერი, მაინე) – 4:06
# No Pain No Gain – (საკონცერტო ჩანაწერი, მეხიკო) (შენკერი, მაინე, მარკ ჰადსონი) – 4:06
# When the Smoke Is Going Down (საკონცერტო ჩანაწერი, მეხიკო) (შენკერი, მაინე) – 2:37
# Ave Maria No Morro – (საკონცერტო ჩანაწერი, მეხიკო) (ჰერიველტო მარტინსი, მანუელ სალინასი) – 3:15
# Living for Tomorrow – (საკონცერტო ჩანაწერი, ლენინგრადი) (შენკერი, მაინე) – 6:55
# Concerto in V – (საკონცერტო ჩანაწერი, ბერლინი ან სან-ფრანცისკო) (შენკერი) – 3:00
# Alien Nation – (საკონცერტო ჩანაწერი, მეხიკო) (შენკერი, მაინე) – 5:29
# Hit Between the Eyes (საკონცერტო ჩანაწერი, მეხიკო) (შენკერი, მაინე, რარებელი, ველენსი) – 4:08
# Crazy World – (საკონცერტო ჩანაწერი, სან-ფრანცისკო) (შენკერი, მაინე, რარებელი, ველენსი) – 5:33
# Wind of Change – (საკონცერტო ჩანაწერი, მიუნხენი) (მაინე) – 5:46
# Heroes Don't Cry (შენკერი, მაინე) – 4:32 (ახალი სტუდიური ჩანაწერი)
# White Dove (Gábor Presser, Anna Adamis, შენკერი, მაინე) – 4:18 (ახალი სტუდიური ჩანაწერი; Omega-ს სიმღერის „Gyöngyhajú lány“ ვერსია)

### აშშ ვერსია
# Tease Me Please Me – (საკონცერტო ჩანაწერი, მეხიკო) – 4:51
# Is There Anybody There? – (საკონცერტო ჩანაწერი, მეხიკო) –  4:08
# Rhythm of Love – (საკონცერტო ჩანაწერი, ბერლინი) –  3:45
# In Trance – (საკონცერტო ჩანაწერი, მეხიკო) –  4:06
# No Pain No Gain – (საკონცერტო ჩანაწერი, მეხიკო) –  4:06
# When the Smoke Is Going Down – (საკონცერტო ჩანაწერი, მეხიკო) –  2:36
# Living for Tomorrow – (საკონცერტო ჩანაწერი, ლენინგრადი) –  6:55
# Concerto in V – (საკონცერტო ჩანაწერი, ბერლინი ან სან-ფრანცისკო)  – 3:00
# Alien Nation – (საკონცერტო ჩანაწერი, მეხიკო)  – 5:28
# Crazy World – (საკონცერტო ჩანაწერი, სან-ფრანცისკო)  – 5:33
# Wind of Change – (საკონცერტო ჩანაწერი, მიუნხენი) –  5:46
# Edge of Time (შენკერი, მაინე) – 4:07 (ახალი სტუდიური ჩანაწერი; მხოლოდ აშშ გამოცემაში)
# Heroes Don't Cry – (სტუდიური ჩანაწერი)  – 4:32 
# White Dove – (სტუდიური ჩანაწერი)  –  4:19

## პერსონალი 
* კლაუს მაინე - ვოკალი
* რუდოლფ შენკერი - გიტარა
* მათიას იაბსი - გიტარა
* ჰერმან რარებელი - დრამი
* რალფ რიკერმანი - ბასი
* ფრანსის ბუხჰოლცი - ბასი (სიმღერა: ”Ave Maria No Morro”)

## სქოლიო 
კატეგორია:სკორპიონსის საკონცერტო ალბომები
კატეგორია:1995 წლის საკონცერტო ალბომები
კატეგორია:PolyGram-ის საკონცერტო ალბომები
კატეგორია:Mercury Records-ის საკონცერტო ალბომები
The Smashing Pumpkins

**The Smashing Pumpkins** — ამერიკული ალტერნატიული როკ-ჯგუფი, რომელიც ჩამოყალიბდა ჩიკაგოში (ილინოისი) 1988 წელს. მასში თავდაპირველად შედიოდნენ ბილი კორგენი (წამყვანი ვოკალი, გიტარა) და ჯეიმზ აიჰა (გიტარა). სხვა წევრებს შორის იყვნენ დ'არსი რეცკი (ბას-გიტარა) და ჯიმი ჩემბერლინი (დასარტყმელი საკრავები). შემდგომში შემადგენლობაში მრავალი ცვლილება მოხდა, თუმცა კორგენი უცვლელ ლიდერად რჩებოდა. ამჟამად ჯგუფის მთავარი წევრები არიან კორგენი და ჯეფ შრედერი (რიტმული გიტარა).

უარი თქვა რა იმ დროის სხვა მუსიკოსების მიერ ამოჩემებულ პანკ-როკის მიმართულებაზე, The Smashing Pumpkins-მა ჟღერადობა ააგო უფრო რთული, გიტარაზე დამოკიდებული, გოთიკური როკის, მძიმე მეტალის, დრიმ-პოპის, ფსიქოდელიური როკის

The Smashing Pumpkins-მა მეინსტრიმულ წარმატებას მიაღწია მეორე ალბომით, *Siamese Dream* (1993). აქტიური საკონცერტო მოღვაწეობით და 1995 წლის ალბომით *Mellon Collie and the Infinite Sadness* მან მრავალი მსმენელი შეიძინა. უკანასკნელი *Billboard* 200-ში გამოსვლისთანავე პირველ ადგილზე მოხვდა და მხოლოდ აშშ-ში 20 მილიონი ასლის სახით გაიყიდა. The Smashing Pumpkins იყო 1990-იანების ერთ-ერთი კომერციულად ყველაზე წარმატებული და კრიტიკოსების მიერ აღიარებული კოლექტივი. თუმცა, შიდა დაპირისპირებების, ნარკოტიკების გამო პრობლემების გამო, იგი 2000 წელს დაიშალა.

2006 წელს კორგენმა და ჩემბერლინმა ჯგუფი აღადგინეს და გამოსცეს *Zeitgeist*. 2007 და 2008 წელს,  ტურნეს დროს მათ შეუერთდა ჯეფ შრედერი და ჩემბერლინი 2009 წლის დასაწყისში წავიდა. წლის ბოლოს კორგენმა დაიწყო ალბომების ახალი სერიის *Teargarden by Kaleidyscope* გამოშვება. მასში შედის სინგლები, EP-ები და ორი სრული ალბომი, ამ დროისთვის გამოცემული *Oceania* (2013) და *Monuments to an Elegy* (2014). 2016 წლისთვის კორგენი და შრედერი ჯგუფის ძირითადი წევრები იყვნენ, თუმცა ბილი მუშაობდა ყოფილ წევრებთანაც. ჩემბერლინი 2015 წლის ტურნეებში მონაწილეობს, აიჰა კი 2016 წლის კონცერტებზე გამოჩნდა. იმავე წლის შუა პერიოდში კორგენი აცხადებდა, რომ სურდა ჯგუფის ორიგინალური შემადგენლობის კვლავ შეკრება, თუმცა ამის შესახებ სიახლეები არსად გაჟღერებულა.

## დისკოგრაფია 
* *Gish* (1991)
* *Siamese Dream* (1993)
* *Mellon Collie and the Infinite Sadness* (1995)
* *Adore* (1998)
* *Machina/The Machines of God* (2000)
* *Machina II/The Friends & Enemies of Modern Music* (2000)
* *Zeitgeist* (2007)
**Oceania* (2012)
**Monuments to an Elegy* (2014)
* *Shiny and Oh So Bright, Vol. 1 / LP: No Past. No Future. No Sun.* (2018)
* *Cyr* (2020)
* *Atum: A Rock Opera in Three Acts* (2022–2023)
* *Aghori Mhori Mei* (2024)

## რესურსები ინტერნეტში 
* 
*
* 
*

## სქოლიო
კატეგორია:ამერიკული როკ-ჯგუფები
კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:1998 წელს ჩამოყალიბებული ჯგუფები
კატეგორია:2000 წელს დაშლილი ჯგუფები
კატეგორია:1988 წელს ჩამოყალიბებული ჯგუფები
მადრიგალი

**მადრიგალი** (იტალ. madrigale) — აღორძინების ეპოქაში გავრცელებული საერო მუსიკალურ-პოეტური ჟანრი. მისი საწყისები ძველი იტალიური მწყემსური სიმღერებიდან მოდის. გაჩნდა XIV საუკუნეში პროფესიულ იტალიურ მუსიკაში როგორც იდილიური შინაარსის სასიმღერო ლირიკული სახე. ადრინდელი მუსიკალური პოეტური მადრიგალი იყო კუპლეტური ფორმის 2-3 ხმიანი ხმიერ-საკრავიერი ნაწარმოები ლირიკულ-სატრფიალო, სახუმარო-ყოფითი ან მითოლოგიური  ხასიათის რეფრენით (ჯ. და ფირენცო, ფ. ლანდინო). XVI საუკუნეში მადრიგალი აღორძინდა ლირიკული 4-5 ხმიანი სიმღერის სახით (ა. ვილარტი, კ. ფესტა, პალესტრინა, ო. ლასო) პეტრარკას, ბოკაჩოს, ტასოს ლექსებზე. სრულდებოდა საკრავიერი თანხლების გარეშე. იტალიის გარდა მადრიგალმა პოპულარობა მოიპოვა ინგლისსა და გერმანიაში. სრულყოფილ მადრიგალს ახასიათებს აზრისა და გრძნობის თავისუფლება, გამომსახველობითი ხერხების სიუხვე, თამამი დისონანსები, ქრომატიზმები, რიტმისა და ფაქტურის მკვეთრი კონტრასტები. XVI-XVII საუკუნეების მიჯნაზე მადრიგალი დაუახლოვდა საკონცერტო და დრამატულ ჟანრებს,საფუძვლად დაედო მადრიგალურ კომედიას. XVII საუკუნიდან მადრიგალს ჩამოსცილდა მუსიკა. იგი ქალისადმი მიძღვნილ მცირე ზომის ლექს-ქათინაურად იქცა. ქართულ ლიტერატურაში მადრიგალის ნიმუშია ნიკოლოზ ბარათაშვილის „საყურე“, იოსებ გრიშაშვილის „ელისაბედ ჩერქეზიშვილის საღამო“, „რა კარგი ხარ, რა კარგი“ და სხვა.

## იხილეთ აგრეთვე
* იდილია

## ლიტერატურა
კატეგორია:მუსიკის ჟანრები
კახური დიალექტი

**კახური კილო** — ქართული ენის კახური კილო.

კახური ქართული ენის ერთ-ერთი ყველაზე გავრცელებული დიალექტთაგანია და სხვა კილოებთან შედარებით ყველაზე უფრო ახლოს დგას ქართლურთან. იგი ქართლურთან ერთად საფუძვლად დაედო ახალ ქართულ სალიტერატურო ენას. კახური მეტყველება არსებითად ერთგვაროვანია, მაგრამ მასში მაინც გამოიყოფა სამი დიალექტური ერთეული: გარეკახური, შიდაკახური და ქიზიყური. ქიზიყური რამდენადმე განსხვავდება კახურისაგან: მასში შემორჩენილია ფონეტიკური და მორფოლოგიური ხასიათის ზოგიერთი არქაული მოვლენა, რის გამოც ზოგჯერ ქიზიყურს ქართული ენის დამოუკიდებელ დიალექტადაც მიიჩნევენ.

## გავრცელების არე
კახური დიალექტი კახეთის ძირითადი მოსახლეობის მეტყველებას წარმოადგენს და გავრცელებულია თბილისის გარეუბნის, საგარეჯოს, კაჭრეთის, გურჯაანის, თელავის, ახმეტის, ყვარლის, სიღნაღის, ლაგოდეხისა და დედოფლისწყაროს რაიონებში, ნაწილობრივ თიანეთის რაიონში.

## ლიტერატურა
* არნ. ჩიქობავა, გარე კახეთი დიალექტოლოგიურად (უშუალო დაკვირვებანი), კრებული "არილი", მიძღვნილი ივ. ჯავახიშვილისადმი, ტფილისი, 1925.
* არნ. ჩიქობავა, ს ბგერის დასუსტება ქიზიყურში, ენიმკის მოამბე, I, ტფილისი, 1937.
* არ. მარტიროსოვი, გრ. იმნაიშვილი, ქართული ენის კახური დიალექტი (გამოკვლევა და ტექსტი ლექსიკონითურთ), თბილისი, 1956.
* არ. მარტიროსოვი, დიალექტიზმები XV-XVIII სს. კახურ ისტორიულ საბუთებში, იკე, ტ. IV, თბილისი, 1953.
* გ. შალამბერიძე, კახური დიალექტის თავისებურებანი ყვარლის რაიონის მეტყველების მიხედვით, იკე, ტ. VII, თბილისი, 1955.
* ქ. ძოწენიძე, ქართლურ-კახური ფონეტიკურ-გრამატიკული თავისებურებანი ილია ჭავჭავაძის ენაში, ალ. წულუკიძის სახ. ქუთაისის სახელმწიფო პედაგოგიური ინსტიტუტის შრომები, XIII, ქუთაისი, 1955. 
* დ. ჭანტურია, სიტყვათა და წინადადებათა შემოკლების შემთხვევები გარეკახურში, სტალინის სახ. თსუ სტუდენტთა სამეცნიერო შრომების კრებული, I, თბილისი, 1941.
* პ. ხუბუტია, მოკლე ანგარიში თელავის რაიონში ჩატარებული სალექსიკონო მუშაობის შესახებ, ენიმკის მოამბე, IV, 3, ტფილისი, 1939.
* ს. მენთეშაშვილი, ქიზიყური ლექსიკონი, ვ. თოფურიას რედაქციით, თბილისი, 1943.
* ა. შანიძე, სუბიექტური პრეფიქსი მეორე პირისა და ობიექტური პრეფიქსი მესამე პირისა ქართულ ზმნებში, კრებულში: ქართული ენის სტრუქტურისა და ისტორიის საკითხები, I, თბილისი, 1957.
* ი. გიგინეიშვილი, ვ. თოფურია, ი. ქავთარაძე, ქართული დიალექტოლოგია, I., თბილისი, 1961.

## რესურსები ინტერნეტში
* ქართველური ენები – ქართული ენის კახური კილო 

კატეგორია:ქართული ენის დიალექტები
მადათაფა

**მადათაფა**, **მადა** — ტბა საქართველოში, ნინოწმინდის მუნიციპალიტეტში. მდებარეობს ჯავახეთის ვულკანური მთიანეთის სამხრეთ-აღმოსავლეთ ნაწილში, ზღვის დონიდან 2108 მ სიმაღლეზე. ფართობი 8,78 კმ², აუზის ფართობი 136 კმ², უდიდესი სიღრმე 1,7 მ, წყლის მოცულობა 9,7 მლნ მ³. ქვაბული წარმოქმნილია ლავის ნაკადით ხეობის გადაკეტვის შედეგად.

ტბის წყალშემკრები აუზი ძირითადად აგებულია ჯავახეთის ქედის დანაპრალიანებული ვულკანური ქანებით, რომლებიც გადაფარულია მთა-მდელოს შავმიწა ნიადაგებით. ტბის წყალშემკრები აუზის მცენარეული საფარი ძირითადად წარმოდგენილია ალპური და სუბალპური ბალახეული ფორმაციებით. ტბა საზრდოობს თოვლის, წვიმისა და მიწისქვეშა წყლით. დონე მაღალია გაზაფხულზე, დაბალია ზამთარში. ტბიდან გაედინება მდინარე მადათაფა, რომელიც ერთვის მდინარე ბუღდაშენს მარჯვენა მხრიდან. აქვს მიწისქვეშა განადენიც, რის გამოც დონე მკვეთრად ირყევა. წყლის ტემპერატურა ზაფხულში 17-18&nbsp;°C, ზამთრობით თითქმის ფსკერამდე იყინება.

წლის თბილ პერიოდში ტბაზე დიდი რაოდენობით იყრის თავს წყალხმელეთა გადამფრენი ფრინველები.

## იხილეთ აგრეთვე
* საქართველოს ტბები

## სქოლიო
კატეგორია:სამცხე-ჯავახეთის მხარის ტბები
კატეგორია:რამსარის ძეგლები საქართველოში
კატეგორია:ტბები ანბანის მიხედვით
მაეჟანი

**მაეჟან სპასპეტი** — ლეონტი მროველის თანახმად, ქართლის სპასპეტი IV საუკუნეში. მოღვაწეობდა ასფაგურ მეფის დროს, რომლის გარდაცვალებითაც დასრულდა ფარნავაზიანთა მეფობა ქართლში. ასფაგურს მხოლოდ ასული დარჩა, რომლისთვისაც ქმრად ქართლის ერისთავებმა მაეჟანის თაოსნობით ირანის შაჰის ძე მირიანი მოიწვიეს. ლეონტი მროველის აზრით, ამით დაედო ქართლში საფუძველი ხოსროიანთა დინასტიას.

## ლიტერატურა
* თეიმურაზ ბატონიშვილი, „ისტორია დაწყებითგან ივერიისა, ესე იგი გიორგისა, რომელ არს სრულიად საქართველოისა“, გვ. 33

კატეგორია:სპასპეტები
მავრიკიული პალმა

**მავრიკიული პალმა**, *მაურიცია* () — პალმების გვარი. აქვთ სვეტისებური ტანი (სიმაღლე 30 მ-მდე და მეტი), ბლაგვი ან ბასრი ეკლებით. ფოთლები მარაოსებრია (3 მ-მდე დიამეტრით), გრძელი (3 მ-მდე) ყუნწებით. ნაყოფი კენკრისებურია, დაფარულია მაგარი ქერცლით. უფრო მეტად ცნობილია *Mauritia flexuosa* (სინ. *Mauritia vinifera*), რომელიც ამაზონისა და ორინოკოს აუზებში, აღმოსავლეთ ანდების მთისწინეთებსა და კუნძულ ტრინიდადის დატბორილ სავანებში იზრდება. ნაყოფს ნარინჯისფეერი ზეთოვანი რბილობი აქვს, იჭმევა, გამოიყენება კაროტინოიდებით მდიდარი საჭმელი ზეთის მისაღებად. ახალგაზრდა ყვავილედებს ჭამენ როგორც ბოსტნეულს, წვენისგან კი ღვინოს ამზადებენ.

## სქოლიო 
კატეგორია:პალმები
მაზერის ქედი

**მაზერის ქედი** – ქედი საქართველოში, სამეგრელო-ზემო სვანეთის მხარის მესტიის მუნიციპალიტეტში. წარმოადგენს სვანეთის კავკასიონის მთავარი წყალგამყოფი ქედის სამხრეთ განშტოების უშბის მასივის დასავლეთ დაბოლოებას, მდინარეების დოლრაჭალისა და გულიჭალის (ენგურის აუზი) წყალგამყოფს. ქედის უმაღლესი მწვერვალია მაზერი (სიმაღლე ზღვის დონიდან 3900 მ). აგებულია პალეოზოური გრანიტოიდებითა და კრისტალური ფიქლებით. ქედის ჩრდილოეთ კალთაზე არის პატარა მყინვარი, რომელიც უშბის მყინვარს ასაზრდოებს. მაზერის ქედის სამხრეთი კალთის ქვემო ნაწილში ალპური მდელოებია, თხემზე — სუბნივალური ლანდშაფტი.

## ლიტერატურა
## სქოლიო
კატეგორია:სამეგრელო-ზემო სვანეთის მხარის ქედები
კატეგორია:მესტიის მუნიციპალიტეტის ქედები
The Marshall Mathers LP

***The Marshall Mathers LP*** — ამერიკელი რეპერ ემინემის მეორე სტუდიური ალბომი, რომელიც გამოიცა ლეიბლზე  Aftermath Entertainment, 2000 წელს.

## ალბომი 
### ტექსტები 
ალბომის სახელწოდების სახით რეპერის ნამდვილი სახელისა და გვარის გამოტანა ხაზს უსვამს დისკის უფრო პირადულ ხასიათს, განსხვავებით წინა ალბომისგან *The Slim Shady LP*, რომელიც მის ალტერ ეგოს წარმოადგენდა. ამ ალბომზე ემინემი აკრიტიკებს ყველას, ვინც მის წინა დისკს აკრიტიკებდა. ამ მხრივ ალბომი უფრო ბნელ ხასიათს ატარებს.

### ჩაწერა 
ალბომის პროდიუსერები არიან Dr. Dre და მელმ-მენი. მათ მიერ შექმნილი მინიმალისტური რითმების ფონზე ემინემის ვოკალი უფრო გამოიყოფა. აღსანიშნავია, რომ წინა ალბომთან შედარებით, ემინემი უფრო მეტად მღერის და ეს პროცენტულად უტოლდება რეპ-ვოკალების რაოდენობასაც კი.

ყველაზე მნიშვნელოვანი მოწვეული სტუმრებიდან არის დაიდო. მისი სიმღერის Thank You სემპლი გამოყენებულია სიმღერაში Stan

## რეაქცია და წარმატება 
გამოცემიდან ერთი კვირის განმავლობაში ალბომი გაიყიდა 1.760.049 ასლის ოდენობით, რამაც მოხსნა სნუპ დოგის 1993 სადებიუტო ალბომის, *Doggystyle* რეკორდი და წინ გაუსწრო ბრიტნი სპირსის ალბომს.

მაგრამ დისკის გამოსვლამ არაერთი პროტესტი გამოიწვია. ეს დაემთხვა *გრემის* დაჯილდოებაზე ოთხი პრიზის მიღებას (2001). ამ დაჯილდოებაზე Stan შესრულდა ელტონ ჯონთან ერთად, რამაც ბევრი გააკვირვა - ემინემის განწყობა იმ პერიოდში მკვეთრად ჰომოფობური იყო. ალბომის ლირიკაზე კიდევ დიდ ხანს საუბრობდნენ, უშუალოდ - უარყოფითად, მაგრამ ემინემის მოყვარულების უმრავლესობა ერთსულოვანი იყო ლირიკაზე საუბრისას - დისკში არა მხოლოდ პირადი ცხოვრების ფაქტები, არამედ აშშ სოციალური ცხოვრების ასპექტებიც სააშკარაოზე იყო გამოტანილი.

### რადიო სინგლები 
Bitch Please II, Drug Ballad, და Kill You სინგლების სახით გამოიცა მხოლოდ რადიოსადგურებისათვის.

## სიმღერების სია
## ფაქტები 
* ხუმრობაში Ken Kaniff მონაწილეობენ ვინმე შაგი და ჯეი - ეს არის ემინემის მიერ განსახიერებული ჯგუფის Insane Clown Posse ორი წევრი. ემინემი საკმაოდ უარყოფითად აფასებდა მათ შემოქმედებას.
* Dr. Dre-ს კომპოზიცია What's the Difference, ალბომიდან *2001* ჟღერს ხუმრობის Steve Berman მსვლელობისას.

## ჩარტები 
### ყოველკვირეული ჩარტები
### წლის საბოლოო ჩარტები
### ათწლეულის საბოლოო ჩარტი
## სერტიფიცირებები
## სქოლიო 
კატეგორია:ემინემის ალბომები
კატეგორია:2000 წლის ალბომები
კატეგორია:ალბომები Dr. Dre-ს პროდიუსერობით
კატეგორია:Interscope Records-ის ალბომები
კატეგორია:Interscope Geffen A&M Records-ის ალბომები
კატეგორია:Aftermath Entertainment-ის ალბომები
კატეგორია:ალბომები ემინემის პროდიუსერობით
კატეგორია:ალბომები The 45 King-ის პროდიუსერობით
The Slim Shady LP

***The Slim Shady LP*** — ამერიკელი რეპერ ემინემის სადებიუტო ალბომი ლეიბლზე Interscope Records და Dr. Dre-ს Aftermath Entertainment-ზე. იგი გამოვიდა 1999 წლის 23 თებერვალს. ალბომი ჩაიწერა ფერნდეილში (მიჩიგანის შტატი), Dr. Dre-ს, Bass Brothers და თავად ემინემის პროდიუსერობით. ალბომის ტექსტებში მოვლენების დიდი ნაწილის თხრობა მიმდინარეობს რეპერის ალტერ-ეგოს, სლიმ შეიდის მიერ (რომელიც მანამდე გამოჩნდა 1997 წლის EP-ზე *Slim Shady EP*). ტექსტები გამოირჩევა ძალადობის ციტირებით და უცენზურო სიტყვების დიდი რაოდენობის გამოყენებით.

ალბომის გამოცემას მოჰყვა კრიტიკოსთა აღიარება და კომერციული წარმატება. კრიტიკოსები გამოარჩევდნენ რეპერის ტექსტების უნიკალურ სტილს. გამოსვლისთანავე დისკი აშშ-ის *Billboard* 200-ში მოხვდა მეორე პოზიციაზე (წინ მხოლოდ TLC-ს *FanMail* უსწრებდა), 283 000 გაყიდული ასლით. პირველი ოფიციალური სინგლი „Just Don't Give a Fuck“ *Billboard*-ის ასეულში არ მოხვედრილა, მაგრამ შევიდა „Bubbling Under“-ის ასეულში, ავიდა რა მე-14 პოზიციამდე (რაც ამ ჩარტში 114-ის ტოლია). მეორე სინგლი „My Name Is“ *Billboard*-ის ასეულში #36-მდე ავიდა და იყო რეპერის პირველი მოხვედრა ამ ჩარტში. შემდგომში *The Slim Shady LP* ოთხმაგი პლატინის სტატუსით აღინიშნა RIAA-ს მიერ. მან გაიმარჯვა გრემის დაჯილდოებაზე წლის საუკეთესო რეპ-ალბომის კატეგორიაში, ხოლო 2012 წელს *Rolling Stone*-მა ყველა დროის 500 საუკეთესო ალბომის სიაში #275-ედ დაასახელა.

*The Slim Shady LP*-მ ემინემი ანდერგრაუნდული რეპერიდან აქცია მაღალპროფილიან ცნობილ პიროვნებად. Interscope Records-მა მას გამოუყო საკუთარი ლეიბლი, Shady Records და ემინემმა ჩაატარა ვრცელი ტურნე ამ დისკის მხარდასაჭერად. 1999 წლის ზაფხულში იგი ხშირად გამოდიოდა Vans Warped Tour-ის ფარგლებში და სხვადასხვა ჰიპ-ჰოპ კლუბში. ალბომის სიმღერების ტექსტების იგი პოლემიკურ პიროვნებად იქცა. ბევრი თვლიდა, რომ მათი გავლენა ამერიკელ ახალგაზრდობაზე არის უარყოფითი, ხოლო თავად ტექსტები სავსეა ქალთმოძულეობით.

## ალბომი 
გამოცემისთანავე, ალბომმა გამოიწვია დავა მისი ტექსტების გამო. მაგალითად, სიმღერაში Guilty Conscience ქმარი კლავს თავის ცოლს და მის შეყვარებულს. სხვა სიმღერაში, 97' Bonnie & Clyde, ემინემი განასახიერებს მამას, რომელიც ბავშვის წინაშე აგდებს წყალში თავისი მკვდარი ცოლის გვამს (ალბომის გარეკანზე სწორედ ეს სიტუაციაა გათამაშებული)>

## სიმღერების სია 
;შენიშვნები

* ალბომის ცენზურიან ვერსიაში სიმღერები Bitch, Cum on Everybody, Just Don't Give a Fuck და Still Don't Give a Fuck ატარებენ ალტერნატიულ სათაყრებს: Zoe, Come on Everybody, Just Don't Give და Still Don't Give.
; სემპლები
* My Name Is - I Got The (ლაბი სიფრი) და I Don't Love You (მილი ჯექსონი)
* Guilty Conscience - Go Home Pigs (რონალდ შტაინი)
* Cum on Everybody - Gimme What You Got (Le Pamplemouse)
* Bad Meets Evil - Me & My Girlfriend (ტუპაკ შაკური) და Modaji (დეივ გრუზინი)
* Rock Bottom - Summertime (Big Brother & The Holding Company)

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო 
კატეგორია:ემინემის ალბომები
კატეგორია:1999 წლის ალბომები
კატეგორია:ალბომები Dr. Dre-ს პროდიუსერობით
კატეგორია:ალბომები ემინემის პროდიუსერობით
კატეგორია:Aftermath Entertainment-ის ალბომები
კატეგორია:Interscope Records-ის ალბომები
კატეგორია:Interscope Geffen A&M Records-ის ალბომები
კატეგორია:Web Entertainment-ის ალბომები
მათაგალონი

**მათაგალონი**, *ოლე* — პერიოდული მდინარე სიღნაღისა და დედოფლისწყაროს მუნიციპალიტეტებში. სათავე აქვს სოფელ ქვემო ბოდბის სამხრეთ-დასავლეთით ზღვის დონიდან 535 მ სიმაღლეზე. ერთვის იორს მარცხნიდან. სიგრძე 28,5 კმ, აუზის ფართობი 395 კმ². საზრდოობს წვიმის წყლით. მიწისქვეშა წყლით საზრდოობა მცირეა, რის გამოც მდინარე პერიოდულად შრება. გაზაფხულსა და შემოდგომაზე იცის წყალმოვარდნები. საშუალო წლიური ხარჯი შესართავთან 0,98 მ³/წმ.

## ლიტერატურა
## სქოლიო
კატეგორია:კახეთის მხარის მდინარეები
კატეგორია:ივრის შენაკადები
ჯეიმზ კოტაკი

**ჯეიმზ კოტაკი** (James Kottak, დ. 26 დეკემბერი, 1962, ლუისვილი, კენტუკი — გ. 9 იანვარი, 2024, იქვე) — ამერიკელი დრამერი. მოღვაწეობდა გერმანულ როკ ჯგუფ Scorpions-ში. იგი ჯგუფს შეუერთდა 1996 წელს.

## დისკოგრაფია
### Buster Brown
* Sign Of Victory (1985)
### Montrose
* Mean (1987)
### Kingdom Come
* Kingdom Come (1988)
* In Your Face (1989)
### Michael Lee Firkins
* Michael Lee Firkins (1990)
### Wild Horses
* Bareback (1991)
* Dead Ahead (2003)
### McAuley Schenker Group
* M.S.G. (1992)
### Warrant
* Ultraphobic (1995)
### Ashba
* Addiction To The Friction (1996)
### Scorpions
* Eye II Eye (1999)
* Moment of Glory (2000)
* Acoustica (2001)
* Unbreakable (2004)
* Humanity - Hour 1(2007)

## რესურსები ინტერნეტში
ჯეიმზ კოტაკი Scorpions-ის ოფიციალურ საიტზე 

კატეგორია:დაბადებული 26 დეკემბერი
კატეგორია:დაბადებული 1962
კატეგორია:გარდაცვლილი 9 იანვარი
კატეგორია:გარდაცვლილი 2024
კატეგორია:ამერიკელი მუსიკოსები
კატეგორია:სკორპიონსის წევრები
გოდელმინგი

**გოდელმინგი** () — ქალაქი სარის საგრაფოში, ინგლისში, რომელიც გილდფორდიდან შვიდი კილომეტრის მოშორებით მდებარეობს. იგი დამეგობრებულია სხვა ქვეყნების ქალაქებთან: ჟოინისთან (საფრანგეთი) და მაიენთან (გერმანია). ასევე იგი დამეგობრულია ჯორჯიის შტატთან (აშშ) და მოსკოვთან (რუსეთი).

## რესურსები ინტერნეტში
* გოდელმინგის საქალაქო კავშირი

კატეგორია:ინგლისის ქალაქები
ფოლკ-როკი

**ფოლკ-როკი** — მუსიკალური ჟანრი, რომელიც ითავსებს როგორც ხალხური მუსიკის, ასევე ტრადიციული როკ-მუსიკის ელემენტებს. თავდაპირველად ეს ჟანრი წარმოიშვა აშშ-სა და 
კანადაში (1960-იანები) და არ ითავსებდა ხმოვან სპეცეფექტებს, მაგრამ შემდეგ მას ელექტრონული ინსტრუმენტებიც დაემატა. ამან, თავისთავად, წარმოშვა ელექტრონული ფოლკი.

## რესურსები ინტერნეტში 
* ჟანრის შესახებ საიტზე Allmusic 

კატეგორია:მუსიკის ჟანრები
ძველი ეგვიპტის მითოლოგია

[thumb|250px|ქალღმერთი [ისიდა]]
**ძველი ეგვიპტის მითოლოგია** ჩამოყალიბდა ჩვ. წ.-მდე VI-IV ათასწლეულში, დიდი ხნით ადრე კლასობრივი საზოგადოების წარმოშობამდე.

ძველი ეგვიპტის მითოლოგიის წყაროები არასრული და უსისტემოა. მრავალი მითის ხასიათი და წარმოშობა ბუნდოვანია და მათი აღდგენა მხოლოდ გვიანდელ ტექსტებზე დაყრდნობით არის შესაძლებელი.

ძირითადი ძეგლები, რომლებშიც ძველი ეგვიპტელების მითოლოგიური წარმოდგენაა არეკლილი, არის სხვადასხვა რელიგიური ტექსტები:ჰიმნები, ლოცვები, სამარხთა კედლებზე აღწერილი დაკრძალვის რიტუალები...

მათ შორის ყველაზე მნიშვნელოვანია ”პირამიდების ტექსტები”, განკუთვნილი მეფეთა დაკრძალვის რიტუალისათვის. ეს ტექსტები ამოკვეთილია ძველი სამეფოს V და VI დინასტიების (ჩვ. წ.-მდე XXVI-XXIII სს.) ფარაონების პირამიდების შიდა სათავსებში; ”სარკოფაგების ტექსეტი”, რომლებიც შუა სამეფოს ხანის (ჩვ. წ.-მდე XXI-XVIII სს.) სარკოფაგებზეა შემონახული; ”მიცვალებულთა წიგნი” - შედგენილი ახალი სამეფოს დასაწყისიდან (ჩვ. წ-მდე. XVI ს. შუახანები) ძველი ეგვიპტის ისტორიის დასასრულამდე.

ეგვიპტური მითოლოგიური წარმოდგენები თავისებურად აისახა ისეთ ტექსტებშიც, როგორებიცაა: ”წიგნი ძროხისა”, ”წიგნი სიფხიზლის ჟამისა”, ”წიგნები საიქიო სამყაროზე”, ”წიგნი სუნთქვისა”, ”ამდუატი” და სხვ.

მნიშვნელოვან მასალებს გვაწვდის დრამატული მისტერიული ჩანაწერებიც, რომლებსაც ქურუმები ასრულებდნენ რელიგიურ დღესასწაულებზე და ფარაონთა კურთხევის ჟამს. მითოელემენტებს შეიცავს სხვა მაგიური ტექსებიც: შელოცვები, ჯადო-სიტყვები და სხვ.

ეგვიპტური მითოლოგიის შესახებ ცნობებს გვაწვდის ძველი ბერძენი ისტორიკოსის, ”ისტორიის მამად” წოდებული ჰეროდოტეს (ჩვ. წ-მდე დაახლ. 485-424 წწ., ეგვიპტეში მოგზაურობდა ჩვ. წ.-მდე V ს-ში) ნაშრომი ”ისტორია”; ძველი ბერძენი პროზაიკოსის, ისტორიკოსისა და ფილოსოფოს-ეთიკოსის პლუტარქეს (ჩვ. წ. I-II სს.) ნაშრომი ”ისიდისა და ოსირისზე” და სხვ.

მითების ცნობით, ნილოსის მიწა-წყლის მართვა პტახმა დაიწყო მენესის ეპოქამდე 17 900 წლით ადრე, ე.ი ჩვ. წ.-მდე 21 000 წლიდან. 9000 წლის შემდეგ პტახმა თავის მმართველობა თავის ძე რას გადასცა. რა მხოლოდ 1000 წელიწადის მართავდა ეგვიპტეს - ჩვ. წ.-მდე 12 000 - 11 000 წლებში. სწორედ ეს წლები ემთხვევა წარღვნის სავარაუდო დროს.

## ღმერთები 
## რესურსები ინტერნეტში
* მითოლოგიის ენციკლოპედია

კატეგორია:ეგვიპტური მითოლოგია
Atlantic Records

**Atlantic Records** (**Atlantic Recording Corporation**) — ცნობილი აშშ ხმისჩამწერი კომპანია. იგი ცნობილი არის რიტმ-ენდ-ბლუზის, როკ-ენ-როლისა და ჯაზური ჟანრების ჩანაწერების გამოცემით. ამჟამად იგი არის Warner Music Group-ის განშტოება.

## რესურსები ინტერნეტში
* 
* 

კატეგორია:მუსიკალური ლეიბლები
კატეგორია:Atlantic Records Group
მათეოს ურჰაეცი

**მათეოს ურჰაეცი**, *მათე ურჰაელი*, *ედესელი* () — XII საუკუნის I ნახევრის სომეხი ისტორიკოსი. ცხოვრობდა ქ. ედესაში (ახლანდელი ქ. ურფა, თურქეთი). მის ნაშრომში „ჟამთააღმწერლობა“ გადმოცემულია 952-1136 წლების ისტორიული მოვლენები (შემდეგ თხზულების წერა გააგრძელა სომეხმა ისტორიკოსმა გრიგოლ ხუცესმა და მოვლენათა თხრობა 1162 წლამდე მიიყვანა).

მათეოს ურჰაეცის ნაშრომი სომხეთის ისტორიის გარდა შეიცავს ცნობებს ახლო აღმოსავლეთსა და, კერძოდ, საქართველოზე. მათეოს ურჰაეცი იმ სომეხ ისტორიკოსთა ჯგუფს განეკუთვნებოდა, რომლებიც ერთიანი ქართული მონარქიის დახმარებით ფიქრობდნენ სომხეთის სახელმწიფოს აღდგენას. „ჟამთააღმწერლობა“ ფართოდაა გამოყენებული ქართულ ისტორიოგრაფიაში.

## ლიტერატურა 
* *დავლიანიძე ლ.,* მათე ურჰაელის ცნობები დავით აღმაშენებლის შესახებ, კრ.: საქართველოს რუსთაველის ხანაში, თბ., 1966;
* *მელიქსეთ-ბეგი ლ.,* ძეგლი სომხური ლიტერატურის ისტორია, თბ., 1941;
* *Абегян М. Х.,* История древнеармянской литературы, Ер., 1975;
* *მაისურაძე გ.*, ქსე, ტ. 6, გვ. 357, თბ., 1983

კატეგორია:სომეხი ისტორიკოსები
კატეგორია:დაბადების წელი უცნობია
მათრახა

**მათრახა** () — მცენარეთა გვარი კომბოსტოსებრთა ოჯახისა. ერთ- ან ორწლოვანი, იშვიათად მრავალწლოვანი ბალახია. 

60-მდე სახეობა გავრცელებულია აზიასა და ევროპაში. საქართველოში 7 სახეობაა, მათ შორის ქართული მათრახა () ფართოდაა გავრცელებული თბილისის მიდამოებში;  და   სამხრეთ საქართველოს მთის ქსეროფილური დაჯგუფებების კომპონენტებია. 

მათრახა იზრდება მშრალ კლდეებსა და ჩამონაზვავებზე, ველის დაჯგუფებებში.  საღებავი მათრახას () ფოთლებისაგან მაუდის მუქ ლურჯ საღებავს (ინდიგო) იღებდნენ და დიდი რაოდენობით მოჰყავდათ დასავლეთ ევროპაში (ინდიგოს სინთეზური წარმოების შემდეგ მისი მნიშვნელობა დაეცა).

## ლიტერატურა
კატეგორია:კომბოსტოსებრნი
The Final Cut (1983 წლის ფილმი)

***The Final Cut EP*** — 1983 წლის ფილმი, რომელიც გადაღებულია რეჟისორ უილი კრისტის მიერ და ეფუძნება ჯგუფ პინკ ფლოიდის ალბომის *The Final Cut* სიუჟეტებს.

ფილმში გამოყენებულია ოთხი სიმღერა ალბომიდან *The Final Cut*. სიუჟეტი აგებულია მოხუცის ისტორიაზე, რომელსაც ალექს მაკევოი (მასწავლებელი ფილმში „პინკ ფლოიდი: კედელი“) თამაშობს. მთავარი გმირი მოგონებებში ატარებს მთელ დღეებს და იხსენებს ომის კოშმარებს.

## სიმღერების სია
* „The Gunner's Dream“
* „The Final Cut“
* „Not Now John“
* „The Fletcher Memorial Home“

## რესურსები ინტერნეტში 
* 

კატეგორია:1983 წლის ფილმები
კატეგორია:ბრიტანული ფილმები
კატეგორია:პინკ ფლოიდის ფილმები
ართურ კლარკი

**სერ ართურ ჩარლზ კლარკი** ( დ. 16 დეკემბერი, 1917 — გ. 19 მარტი, 2008) — ბრიტანელი მწერალი. იგი წერდა სამეცნიერო ფანტასტიკის ჟანრის ნაწარმოებს. მისი ყველაზე ცნობილი წიგნია 2001: კოსმოსური ოდისეა, რომელიც იქცა ამავე სახელწოდების ფილმის პროტოტიპად.

## ნაწარმოებები 
### რჩეული რომანები 
* *მარსის ქვიშები* (1951)
* *კოსმოსის პრელუდია* (1953)
* *ბავშვობის დასასრული* (1953)
* *ქალაქი და ვარსკვლავები* (1956)
* *მთვარის მტვერი* (1961) (ჰიუგოს პრემიის ნომინანტი, 1963)
* *2001: კოსმოსური ოდისეა* (სტენლი კუბრიკთან ერთად) (1968)
* *შეხვედრა რამასთან* (1972) (BSFA-სა და  Nebula-ს გამარჯვებული, 1973; ჰიუგოს პრემიის, Campbell-ის და Locus-ის გამარჯვებული, 1974)
* *შეხვედრა მედუზასთან* (Nebula-ს გამარჯვებული) (1972)
* *იმპერიული მიწა* (1975)
* *სამოთხის შადრევნები* (1979) (ჰიუგოს პრემიის გამარჯვებული, BSFA-ს ნომინანტი, 1979; Nebula-ს გამარჯვებული, Locus-ს ნომინანტი, 1980)
* *2010: ოდისეა ორი* (1982) (ჰიუგოს პრემიის და Locus-ს ნომინანტი, 1983)
* *შორეული მიწის სიმღერები* (1986)
* *2061: ოდისეა სამი* (1987)
* *3001: ბოლო ოდისეა* (1997)
* *სხვა დღეების სინათლე* (2000) (სტივენ ბაკსტერთან ერთად)

### მცირე მოთხრობების კრებულები 
* *ექსპედიცია დედამიწაზე* (1953)
* *ხვალამდე მიღწევა* (1956)
* *ამბები თეთრი ირმიდან* (1957)
* *ცის სხვა მხარე* (1958)
* *ათი სიტყვის მოთხრობები* (1962)
* *ღმერთის ცხრა მილიარდი სახელი* (1967)
* *ქარი მზიდან* (1972)
* *ართურ კლარკის საუკეთესო ნაწარმოებები* (1973)
* *გუშაგი* (1983)
* *ამბები პლანეტა დედამიწიდან* (1990)
* *ართურ კლარკის მოთხრობების კრებული* (2001)

### არა-ფანტასტიკა 
* *Interplanetary Flight: an introduction to astronautics*. (*პლანეტათშორისი ფრენა: შესავალი ასტრონავტიკაში*) London: Temple Press, 1950
* *The Exploration of Space*. (*კოსმოსის კვლევა*) New York: Harper, 1951
* *Voice Across the Sea*. (*ხმა ხღვის გასწვრივ*) New York: Harper, 1958
* *Voices from the Sky: Previews of the Coming Space Age*. (*ხმები ციდან: მოახლოებული კოსმოსური ხანის მიმოხილვები*) New York: Harper & Row, 1965
* *Astounding Days: A Science Fictional Autobiography*. (*შთამბეჭდავი დღეები: სამეცნიერო ფანტასტიკური ავტობიიოგრაფია*) London: Gollancz, 1989
* *Greetings, Carbon-Based Bipeds! : Collected Works 1934–1998*. (*მოგესალმებით, ნახშირბადფუძიანო ბიპედებ!: რჩეული ნაშრომები 1934-1938*) New York: St. Martin's Press, 1999
*  1977

## რესურსები ინტერნეტში 
* The Arthur C. Clarke Foundation
* Arthur C. Clarke (1917–2008)

## სქოლიო 
კატეგორია:ინგლისელი მწერლები
კატეგორია:ართურ კლარკი
კატეგორია:XX საუკუნის ინგლისელი რომანისტები
კატეგორია:XX საუკუნის ესეისტები
კატეგორია:XXI საუკუნის ბრიტანელი რომანისტები
კატეგორია:რელიგიის კრიტიკოსები
კატეგორია:ინგლისელი ათეისტები
კატეგორია:ინგლისელი ესეისტები
კატეგორია:ინგლისელი ჰუმანისტები
კატეგორია:ინგლისელი გამომგონებლები
კატეგორია:ინგლისელი სკეპტიკოსები
კატეგორია:ინგლისელი სამეცნიერო ფანტასტიკის ჟანრის მწერლები
კატეგორია:ლგბტ მწერლები
კატეგორია:მამაკაცი ესეისტები
კატეგორია:ნებულას ჯილდოს მფლობელები
კატეგორია:სამეცნიერო ფანტასტიკის დიდების დარბაზის წევრები
კატეგორია:XXI საუკუნის ინგლისელი რომანისტები
კატეგორია:მწერლები ანბანის მიხედვით
გავაზი (ახალგორის მუნიციპალიტეტი)

**გავაზი** — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში. მდინარეების ჭურთისა და ქსნის წყალგამყოფის სამხრეთ-დასავლეთ კალთაზე, მდ. ჭურთის მარცხენა მხარეს. ზღვის დონიდან 1360 მ. ახალგორიდან 26 კმ. ამჟამად სოფელში არავინ ცხოვრობს. 2002 წლის აღწერის მონაცემებით სოფელში ცხოვრობდა 2 ადამიანი.

გავაზიდან ბარის სოფლებში არიან გადასახლებულები შერმადინები (მაგ., ოძისში).

გავაზი მდებარეობს ისტორიულ შიდა ქართლში. პირველად მოხსენიებულია XIV საუკუნის „ძეგლი ერისთავთაში“. ადრინდელ შუა საუკუნეებში გავაზი შედიოდა ცხრაძმისხევში, შემდეგ — ქსნის საერისთავოში. სოფლის მახლობლად შემორჩენილია IX–X საუკუნეების ზურგიანი კოშკი და წმ. ბარბარეს ეკლესია. კოშკი ექვსსართულიანია, სახურავი ჩანგრეულია, ასევე ჩანგრეულია ეკლესიის გადამხურავი კამარა. დაზიანებულია კედლები. ეკლესია შიგნით შელესილი და მოხატული იყო. შემორჩენილ ფრაგმენტებზე გამოსახული არიან წმინდანები და საერო პირები. კედლებზე ასომთავრული წარწერებია.

## სქოლიო 
კატეგორია:ახალგორის მუნიციპალიტეტის სოფლები
მაზრა

**მაზრა** () — ადმინისტრაციულ-ტერიტორიული ერთეული („უეზდი“) ძველ რუსეთში, რუსეთის სამეფოში, 1721 წლიდან — რუსეთის იმპერიაში, 1918 წლიდან — რუსეთის ფედერაციაში, 1922 წლის დეკემბრიდან — საბჭოთა კავშირში. ჩამოყალიბდა რუსეთის ერთიანი სახელმწიფოს შექმნის პროცესში. XVIII საუკუნის დასაწყისში შევიდა გუბერნიის შემადგენლობაში.

ლატვიის, ლიტვის და ესტონეთის საბჭოთა სოციალისტურ რესპუბლიკებში მაზრები 1949–1950 წლამდე არსებობდა.

## მაზრები საქართველოს ტერიტორიაზე
### ტფილისის გუბერნია
* ახალქალაქის მაზრა
* ახალციხის მაზრა
* ანანურის მაზრა
* ბორჩალოს მაზრა
* გორის მაზრა
* დუშეთის მაზრა
* თელავის მაზრა
* თიანეთის მაზრა
* სიღნაღის მაზრა
* ტფილისის მაზრა

### ქუთაისის გუბერნია
* ზუგდიდის მაზრა
* ლეჩხუმის მაზრა
* ოზურგეთის მაზრა
* რაჭის მაზრა
* სენაკის მაზრა
* ქუთაისის მაზრა
* შორაპნის მაზრა

## ლიტერატურა
* საქართველოს სსრ ატლასი, საქართველოს სსრ მეცნიერებათა აკადემიის ვახუშტის სახელობის გეოგრაფიის ინსტიტუტი,  თბ., 1964, გვ. 261-262
* "Administrative territorial division of Russia in the 18th-20th centuries"  "Otechestvennye Zapiski", No.6, 2002
* Тархов, Сергей, "Изменение административно-территориального деления России в XIII-XX в." (pdf), *Логос*, #1 2005 (46), 

## სქოლიო

კატეგორია:ადმინისტრაციულ-ტერიტორიული ერთეულები
მათრახი

**„მათრახი“** — ქართული ყოველკვირეული იუმორისტული ჟურნალი, დაარსდა 1908 წელს თბილისში. მე-6 ნომრის გამოსვლის შემდეგ „მათრახი“ დაიხურა. 1912 წლის ივნისში ჟურნალის გამოცემა განახლდა, მაგრამ 3 კვირის შემდეგ ადგილობრივი ხელისუფლების განკარგულებით კვლავ აიკრძალა და მხოლოდ 1913 წლის ივლისში გახდა შესაძლებელი მისი გამოცემა. გამოდიოდა 1916 წლის აპრილამდე. რედაქტორი გამომცემლები — ბ. ბოლქვაძე (1908–1912), თ. ბოლქვაძე (1913–1916). ჟურნალში თანამშრომლობდნენ მწერლები ნ. კალანდაძე, ნ. ზომლეთელი, (ნ. ქურიძე), ვ. მალაქიაშვილი, მ. ლელაშვილი, ნ. ჩხიკვაძე, გ. ქუჩიშვილი, ვ. რუხაძე და სხვები. მხატვრები ოსკარ შმერლინგი, შ. ქიქოძე, ვ. კილაძე და სხვები.

## ლიტერატურა
კატეგორია:საქართველოს ჟურნალები
კატეგორია:ქართულენოვანი ჟურნალები
მათრახი და სალამური

**„მათრახი და სალამური“** — ქართული ყოველკვირეული იუმორისტული ჟურნალი. გამოდიოდა 1909–1910 წლებში თბილისში. რედაქტორი-გამომცემლები — ე. ტურაბელიძე (1909, №№ 1—29; 1910, №№ 1—24); ნ. სულხანიშვილი (1910, №№15—34), გამომცემელი — პ. ომიაძე. თანამშრომლობდნენ მწერლები ნ. აზიანი, ნ. კალანდაძე, ნ. ზომლეთელი, (ნ. ქურიძე), იასამანი (მ. კინწურაშვილი), ტ. რამიშვილი და სხვები; მხატვრები ოსკარ შმერლინგი, ზ. ზაზიაშვილი, ა. გოგიაშვილი, შ. ქიქოძე და სხვები.

## ლიტერატურა
კატეგორია:საქართველოს ჟურნალები
კატეგორია:ქართულენოვანი ჟურნალები
Shine On (პინკ ფლოიდის ბოქს-სეტი)

***Shine On*** () — ინგლისური პროგრესული როკ-ჯგუფ პინკ ფლოიდის ალბომების ბოქს-სეტი, რომელიც გამოვიდა 1992 წელს. მასში შეტანილია ჯგუფის სტუდიური ალბომები, 1968-1987 წლამდე. ყველა ჩანაწერი იქნა ციფრულად აღდგენილი.

## კრებულში შეტანილი ალბომები 
* *A Saucerful of Secrets*
* *Meddle*
* *The Dark Side of the Moon*
* *Wish You Were Here*
* *Animals*
* *The Wall* (ორმაგი ალბომი)
* *A Momentary Lapse of Reason*
* *The Early Singles* (დისკი ჯგუფის პირველი სინგლებით)

ყუთში არ არის შეტანილი ალბომები: The Piper at the Gates of Dawn, More, Ummagumma, Obscured by Clouds, Atom Heart Mother და The Final Cut. ამან გამოიწვია მოყვარულთა უკმაყოფილება. თავად დისკები კი, ერთად შეტყუპების შემდეგ წარმოადგენენ ცნობილ პრიზმას ალბომიდან *The Dark Side of the Moon*

ყუთს თან ახლავს წიგნი ჯგუფის კარიერის მიმოხილვით და მრავალი საინტერესო ფოტოსურათით.

## ფაქტები 
* თავდაპირველად ალბომის სახელწოდება უნდა ყოფილიყო *The Big Bong Theory*, მაგრამ ეს ვარიანტი გაუქმდა. ალბომის სათაური მომდინარეობის კომპოზიციიდან Shine On You Crazy Diamond.

## *The Early Singles* 
***The Early Singles*** გამოვიდა 1992 წელს,*Shine On*-თან ერთად. ეს არის ჯგუფის პირველი ხუთი სინგლისგან შემდგარი დისკი. სინგლები აღსანიშნავია იმით, რომ მათ შემდეგ ბრიტანეთში 1979 წლამდე „პინკ ფლოიდს“ არცერთი სინგლი არ ჰქონდა გამოცემული.

კომპოზიციების „The Scarecrow“ (ალბომიდან *The Piper at the Gates of Dawn*) და „Careful with That Axe, Eugene“ გარდა (ამ უკანასკნელის საკონცერტო ვერსია შეტანილია დისკში *Ummagumma*) მანამდე თითქმის არცერთი სიმღერა არ გამოცემულა სხვა ალბომებზე. გამონაკლისია ალბომებში *Relics* და *Works* შეტანილი სინგლები.

კომპილაციის გამოსვლამდე სიმღერები „Apples and Oranges“ და „Point Me at the Sky“ აშშ-ში არ გამოცემულა.

### სიმღერების სია 
# Arnold Layne – 2:57
# Candy and a Currant Bun – 2:47
# See Emily Play – 2:54
# The Scarecrow – 2:10
# Apples and Oranges – 3:08
# Paint Box – 3:47
# It Would Be So Nice – 3:46
# Julia Dream – 2:35
# Point Me at the Sky 3:35
# Careful with That Axe, Eugene – 5:44

## სქოლიო 
კატეგორია:პინკ ფლოიდის კომპილაციური ალბომები
კატეგორია:1992 წლის კომპილაციური ალბომები
კატეგორია:ალბომები სტორმ თორგერსონის გარეკანის დიზაინით
კატეგორია:ები-როუდის სტუდიებში ჩაწერილი ალბომები
კატეგორია:ალბომები ნორმან სმითის პროდიუსერობით
კატეგორია:ალბომები დეივიდ გილმორის პროდიუსერობით
კატეგორია:Columbia Records-ის კომპილაციური ალბომები
კატეგორია:EMI Records-ის კომპილაციური ალბომები
კატეგორია:ალბომები როჯერ უოტერსის პროდიუსერობით
კატეგორია:ალბომები ჯო ბოიდის პროდიუსერობით
კატეგორია:ალბომები ნიკ მეისონის პროდიუსერობით
კატეგორია:ალბომები რიჩარდ რაიტის პროდიუსერობით
ფუზარიოზი

**ფუზარიოზი** — მცენარეთა დაავადება, რომელსაც იწვევს უსრულო სოკოების ფუზარიუმის ()  გვარის სახეობები. სოკოები ბინადრობენ ნიადაგში და მცენარეთა ნარჩენებზე. ფუზარიოზი კარგად ვითარდება მაღალი ტენიანობისა და სითბოს პირობებში. საქართველოში გავრცელებულია სიმინდის ფუზარიოზი (გამომწვევი *Fusarium monilforme*)  მშრალად ალპობს ტაროებს. დაავადებული მარცვლები სოკოს პიგმენტებისაგან მოწითალო შეფერილობას იღებს. ცნობილია ხორბლის ფუზარიოზიც (გამომწვევი *Fusarium graminearum*). სოკოს მიცელიუმი ვითარდება მარცვალში, გამოყოფს ტოქსინს, რაც ადამიანისა და ცხოველის მოწამვლას იწვევს. ამის გამო მას „მათრობელა პურს“ უწოდებენ. ფუზარიოზის საწინააღმდეგოდ მიმართავენ თესლბრუნვას.

## კომბოსტოს ფუზარიოზი  
**კომბოსტოს ფუზარიოზი** (*ფუზარიოზული ჭკნობა*) გამოწვეულია *Fusarium oxysporum*-საგან. დაავადების მთავარ სიმპტომს წარმოადგენს ფოთლების მოყვითალო-მომწვანო შეფერვა და ტურგორის დაკარგვა. ფოთლის ფირფიტა ვითარდება არათანაბრად – უფრო ძლიერად ვითარდება იქ, სადაც მწვანე ფერი ჭარბობს. ცალმხრივი დაზიანებები, ასევე, შესაძლოა შეინიშნებოდეს კომბოსტოს თავზე. ღეროს და ფოთლის ყუნწების განივი ჭრილის დათვალიერებისას ჩანს ჭურჭლების ღია ან მუქი ყავისფერი რგოლი. დაავადებული ფოთლები ცვივა. ძლიერი დაზიანების შემთხვევაში, რჩება მხოლოდ შიშველი თავი.

ბრძოლის ღონისძიებები: დაზიანებული მცენარეების ფესვებიანად ამოთხრა და განადგურება, მცენარეული ნარჩენების განადგურება, შესაბამისი ქიმიური წამლობების დროული და ხარისხიანი განხორციელება.

## სქოლიო
კატეგორია:მცენარეთა დაავადებები
მათურა

საკუთარი სახელი **მათურა** შეიძლება აღნიშნავდეს:

*მათურა — ქალაქი ჩრდილოეთ ინდოეთში;
*მათურა — სოფელი დუშეთის მუნიციპალიტეტში;
ნამი

thumb|280px|ნამი ფოთლებზე
**ნამი**, ცვარი — ატმოსფერული ნალექი, რომელიც დადებითი ტემპერატურების დროს საღამოს, ღამით და ადრე დილით ჩნდება საგნების, მცენარეების და ხმელეთის ზედაპირზე წყლის წვეთების სახით. ნამი წარმოიქმნება ჰაერის გაცივებისა და წყლის ორთქლის კონდენსაციის შედეგად მოცემულ ზედაპირე, რომლის ტემპერატურა სარღამოს და ღამით სითბური გამოსხივების გამო ნამის წერტილზე დაბლა ეცემა. ნამი ინტენსიურად წარმოიქმნება, თუ ცა მოწმენდილია და სუსტი ნიავი ქრის. ნამის დროს ნალექების რაოდენობა მცირეა და ღამეში საშუალოდ 0,1-0,3 მმ უდრის.

## რესურსები ინტერენტში
კატეგორია:ატმოსფერული ნალექები
მათური

**მათური** — უღელტეხილი საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის მთავარ ქედზე. სიმაღლე ზღვის დონიდან 2800 მ. აგებულია იურული თიხაფიქლებით, ქვიშაქვებითა და კირქვებით. ერთმანეთთან აკავშირებს ხევსურეთის არაგვისა და ფშავის არაგვის ხეობებს. მათურის კალთებზე ალპური მდელოებია.

## ლიტერატურა
კატეგორია:მცხეთა-მთიანეთის მხარის უღელტეხილები